بعدما تسببات الجايحة العام لي فات في الإلغاء ديالو، علنات اليوم الأربعاء مؤسسة منتدى أصيلة أنها غادي تنظم موسم أصيلة الثقافي في دورتو 42 خلال الفترة ما بين 25 يونيو حتال 18 يوليوز. الموسم لي كيتنظم تحت الرعاية الملكية غادي يعرف كيفما جرات العادة منذ 1978 صباغة الجداريات بمشاركة 11 فنان لي غادين يزينو الأزقة العتيقة ديال المدينة، إلى جانب نشاط ديال النحت والرسم في قصر الثقافة ما بين وبزاف ديال الأنشطة لي غادي يستافدو منها الكبار والصغار. وبعدما يسالي الصيف، غادي يتم تنظيم الدورة الثانية من موسم أصيلة ما بين 22 أكتوبر و13 نونبر الجاي، وغادي تنظم 6 ديال الندوات بمشاركة باحثين ومفكرين. 
خبر زوين لعشاق الثقافة.. موسم أصيلة رجع ف دورتو 42